**ПРИЈЕДЛОГ**

На основу чл. 43. став 1. Закона о уређењу простора и грађењу („Службени гласник Републике Српске“, број: 40/13, 106/15, 3/16 и 84/19), члана 39. Закона о локалној самоуправи („Службени гласник Републике Српске“, број: 97/16 и 36/19) и члана 35. Статута града Добој („Службени гласник града Добој“ , број: 1/17), Скупштина Града Добој, на сједници одржаној \_\_\_\_\_\_\_\_\_\_2020. године, донијела је

**О Д Л У К У**

**о именовању Савјета за праћење измјене регулационог плана „Центар“ Добој – ревизија, блок 4**

Члан 1.

Именује се Савјет за праћење измјене регулационог плана „Центар“ Добој – ревизија, блок 4:

1. Синиша Лукић, дипл.инж.арх. – предсједник,
2. Мишић Радислав, дипл.инж.арх. – члан
3. Зоран Стојановић, дипл.инж.грађ. – члан
4. Радован Бјелановић, дипл.инж.маш. – члан
5. Наташа Марић, дипл.правник – члан.

Члан 2.

Савјет се именује за:

Измјену регулационог плана „Центар“ Добој - ревизија, блок 4.

Члан 3.

Савјет плана прати израду докумената просторног уређења и заузима стручне ставове према питањима општег, привредног и просторног развоја територијалне јединице, односно подручја за које се документ доноси и заузима стручне ставове у погледу рационалности и квалитета предложених планских рјешења, усаглашености докумената са документима просторног уређења, који представљају основу за његову израду, као и усаглашеност документа са одредбама Закона о уређењу простора и грађењу („Службени гласник Републике Српске“, број: 40/13, 106/15, 3/16 и 84/19) и другим прописима заснованим на закону.

Члан 4.

 Ова одлука ступа на снагу осмог дана од дана објављивања у „Службеном гласнику града Добој“.

**РЕПУБЛИКА СРПСКА**

**ГРАД ДОБОЈ**

**СКУПШТИНА ГРАДА ДОБОЈ**

**Број: 01-013- /20 ПОТПРЕДСЈЕДНИК**

**Добој, 2020. год. СКУПШТИНЕ ГРАДА ДОБОЈ**

 **Милош Букејловић, с.р.**

**О Б Р А З Л О Ж Е Њ Е**

 **Правни основ** за доношење ове одлуке је члан 43. став 1. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), члан 39. Закона о локалној самоуправи („Службени гласник Републике Српске“, број 97/16 и 36/19), и члана 35. Статута Града Добој („Службени гласник Града Добој“, број 1/17).

**Разлог за доношење** ове Одлуке је обавеза именовања Савјета Плана прописана чланом 43. став 1. Закона о уређењу простора и грађењу („Службени гласник Републике Српске“, број 40/13, 106/15, 3/16 и 84/19), ради укупног праћења израде документа просторног уређења. Скупштина Града доноси Одлуку о приступању измјени регулационог плана „Центар“ Добој - ревизија, блок 4, те се предлаже доношење Одлуке о именовању Савјета Плана.

Предлаже се Скупштини Града Добој усвајање Одлуке о именовању Савјета за праћење измјене регулационог плана „Центар“ Добој - ревизија, блок 4.

 **ОБРАЂИВАЧ ПРЕДЛАГАЧ**

**ОДЈЕЉЕЊЕ ЗА ПРОСТОРНО УРЕЂЕЊЕ ГРАДОНАЧЕЛНИК**